
Aku memohon keampunan (kehadrat) Allah. 

(3 kali) 



Aku memohon keampunan (kehadrat) Allah yang Maha Agung, (zat) yang tiada tuhan melainkan Dia, 
Yang Maha Hidup Lagi Maha Berdiri (sendiri tanpa pergantungan atau pertolongan) dan aku (benar- 
benar) bertaubat kepada-Nya. 

(3 kali) (Maghrib dan Subuh sahaja) 

Tiada Tuhan melainkan Allah satu-satu-Nya, tiada sekutu bagi-Nya, bagi-Nya kerajaan (di langit dan 
bumi) dan bagi-Nya segala pujian, Dialah yang menghidupkan dan Dialah jua yang mematikan, dan 
Dia atas segala sesuatu itu Maha Berkuasa. 

(10 kali) (Maghrib dan Subuh sahaja) 


Ya Allah! Lindungi daku daripada api neraka. 



(7 kali) (Maghrib dan Subuh sahaja) 

Ya Allah! Engkaulah (zat empunya) keselamatan, dan daripada Engkaulah (datang) keselamatan, 
dan kepada Engkaulah kembali keselamatan, Engkaulah yang telah memberkati Wahai (Tuhan) yang 
Empunya Penghormatan dan Kemuliaan. 

(1 kali) 














Aku berlindung dengan Allah daripada syaitan yang direjam. 

1. Dengan nama Allah, yang Maha Pemurah, lagi Maha Mengasihani. 

2. Segala puji tertentu bagi Allah, Tuhan Yang memelihara dan mentadbirkan sekalian alam. 

3. Yang Maha Pemurah, lagi Maha Mengasihani. 

4. Yang Menguasai pemerintahan hari Pembalasan (hari Akhirat). 

5. Engkaulah sahaja (Ya Allah) Yang Kami sembah, dan kepada Engkaulah sahaja kami memohon 
pertolongan. 

6. Tunjukilah kami jalan yang lurus. 

7. laitu jalan orang-orang yang Engkau telah kurniakan nikmat kepada mereka, bukan (jalan) orang- 
orang yang Engkau telah murkai, dan bukan pula (jalan) orang-orang yang sesat. 

(Surah Al-Fatihah) (1 kali) 

163. Dan Tuhan kamu ialah Tuhan yang Maha Esa; tiada Tuhan (yang berhak disembah) selain dari 
Allah, yang Maha Pemurah, lagi Maha Mengasihani. 


(Daripada Surah Al-Baqarah) (1 kali) 



255. Allah, tiada Tuhan (yang berhak disembah) melainkan Dia, Yang tetap hidup, Yang kekal selama- 
lamanya mentadbirkan (sekalian makhlukNya). Yang tidak mengantuk usahkan tidur. Yang 
memiliki Segala Yang ada di langit dan Yang ada di bumi, tiada sesiapa Yang dapat memberi 
syafaat (pertolongan) di sisiNya melainkan Dengan izinNya. Yang mengetahui apa Yang ada di 
hadapan mereka dan apa Yang ada di belakang mereka, sedang mereka tidak mengetahui 
sesuatu pun dari (kandungan) ilmu Allah melainkan apa Yang Allah kehendaki (memberitahu 
kepadanya). Luasnya Kursi Allah (ilmuNya dan kekuasaanNya) meliputi langit dan bumi; dan 
tiadalah menjadi keberatan kepada Allah menjaga serta memelihara keduanya, dan Dia lah Yang 
Maha tinggi (darjat kemuliaanNya), lagi Maha besar (kekuasaanNya) 

(Daripada Surah Al-Baqarah) (1 kali) 

285. Rasulullah telah beriman kepada apa yang diturunkan kepadanya dari Tuhannya, dan juga orang- 
orang yang beriman; semuanya beriman kepada Allah, dan Malaikat-malaikatNya, dan Kitab- 
kitabNya, dan Rasul-rasulNya. (Mereka berkata): "Kami tidak membezakan antara seorang 
dengan yang lain Rasul-rasulnya". Mereka berkata lagi: “Kami dengar dan kami taat (kami 
pohonkan) keampunanMu wahai Tuhan kami, dan kepadamu jualah tempat kembali". 

286. Allah tidak memberati seseorang melainkan apa yang terdaya olehnya, ia mendapat pahala 
kebaikan yang diusahakannya, dan ia juga menanggung dosa kejahatan yang diusahakannya. 
(Mereka berdoa dengan berkata): "Wahai Tuhan kami! Janganlah engkau mengirakan kami salah 
jika kami lupa atau kami tersalah. Wahai Tuhan kami ! Janganlah engkau bebankan kepada kami 
bebanan yang berat sebagaimana yang telah engkau bebankan kepada orang-orang yang 
terdahulu daripada kami. Wahai Tuhan kami! Janganlah engkau pikulkan kepada kami apa yang 
kami tidak terdaya memikulnya. Dan maafkanlah kesalahan kami, serta ampunkanlah dosa kami, 
dan berilah rahmat kepada kami. Engkaulah Penolong kami; oleh itu, tolonglah kami untuk 
mencapai kemenangan terhadap kaum-kaum yang kafir". 

(Daripada Surah Al-Baqarah) (1 kali) 


a J f J s' ^ J 4 ^ s »6 t o S. ^ 

^LJI IjJ^lj aSOLJIj > VI aJI V /*\ <uol 




18. Allah menerangkan (kepada sekalian makhlukNya dengan dalil-dalil dan bukti), bahawasanya 
tiada Tuhan (yang berhak disembah) melainkan Dia, yang sentiasa mentadbirkan (seluruh alam) 
dengan keadilan, dan malaikat-malaikat serta orang-orang yang berilmu (mengakui dan 
menegaskan juga Yang demikian); tiada Tuhan (yang berhak disembah) melainkan dia; yang 
Maha Kuasa, lagi Maha Bijaksana. 

19. Sesungguhnya ugama (yang benar dan diredai) di sisi Allah ialah Islam (semata-mata)... 

(Daripada Surah Ali ‘Imran) (1 kali) 

26. Katakanlah (wahai Muhammad): "Wahai Tuhan yang mempunyai Kuasa pemerintahan! 
Engkaulah yang memberi Kuasa pemerintahan kepada sesiapa yang Engkau kehendaki, dan 
Engkaulah yang mencabut Kuasa pemerintahan dari sesiapa yang Engkau kehendaki. Engkaulah 
juga yang memuliakan sesiapa yang Engkau kehendaki, dan Engkaulah yang menghina sesiapa 
yang Engkau kehendaki. Dalam kekuasaan Engkaulah sahaja adanya segala kebaikan. 
Sesungguhnya Engkau Maha Kuasa atas tiap-tiap sesuatu. 

27. "Engkaulah (wahai Tuhan) yang memasukkan waktu malam ke dalam waktu siang, dan 
Engkaulah yang memasukkan waktu siang ke dalam waktu malam. Engkaulah juga yang 
mengeluarkan sesuatu yang hidup dari benda yang mati, dan Engkaulah yang mengeluarkan 
benda yang mati dari sesuatu yang hidup. Engkau jualah yang memberi rezeki kepada sesiapa 
yang Engkau kehendaki, dengan tiada hitungan hisabnya". 

(Daripada Surah Ali ‘Imran) (1 kali) 

1. Bukankah Kami telah melapangkan bagimu: dadamu (wahai Muhammad serta mengisinya 
dengan iman dan hidayah petunjuk) ? 

2. Dan Kami telah meringankan daripadamu bebanmu (menyiarkan Islam) 

3. Yang memberati tanggunganmu, (dengan memberikan berbagai kemudahan dalam 
melaksanakannya)? 

4. Dan Kami telah meninggikan bagimu sebutan namamu (dengan mengurniakan pangkat Nabi dan 
berbagai kemuliaan)? 

5. Oleh itu, maka (tetapkanlah kepercayaanmu) bahawa sesungguhnya tiap-tiap kesukaran disertai 
kemudahan, 

6. (Sekali lagi ditegaskan) bahawa sesungguhnya tiap-tiap kesukaran disertai kemudahan. 

7. Kemudian apabila engkau telah selesai (daripada sesuatu amal soleh), maka bersungguh- 
sungguhlah engkau berusaha (mengerjakan amal soleh yang lain), 

8. Dan kepada Tuhanmu sahaja hendaklah engkau memohon (apa yang engkau gemar dan ingini). 

(Daripada Surah Al-lnsyirah) (1 kali) 

1. Katakanlah (Wahai Muhammad): "(Tuhanku) ialah Allah yang Maha Esa; 

2. Allah yang menjadi tumpuan sekalian makhluk untuk memohon sebarang hajat; 

3. la tiada beranak, dan ia pula tidak diperanakkan; 

4. Dan tidak ada sesiapapun yang serupa denganNya". 

(Daripada Surah Al-lkhlas) (3/11 kali) 

1. Katakanlah (Wahai Muhammad); "Aku berlindung kepada (Allah) Tuhan yang menciptakan 
sekalian makhluk, 

2. Dari bencana makhluk-makhluk yang ia ciptakan; 

3. Dan dari bahaya gelap apabila ia masuk; 

4. Dan dari kejahatan makhluk-makhluk yang menghembus-hembus pada simpulan-simpulan (dan 
ikatan-ikatan); 

5. "Dan dari kejahatan orang yang dengki apabila ia melakukan dengkinya". 

(Daripada Surah Al-Falaq) (1 kali) 

1. Katakanlah (Wahai Muhammad): "Aku berlindung kepada (Allah) Pemelihara sekalian manusia. 

2. Yang Menguasai sekalian manusia; 

3. Tuhan yang berhak disembah oleh sekalian manusia; 

4. Dari kejahatan pembisik penghasut yang timbul tenggelam; 

5. Yang melemparkan bisikan dan hasutannya ke dalam hati manusia; 

6. (laitu pembisik dan penghasut) dari kalangan jin dan manusia". 

(Daripada Surah An-Nas) (1 kali) 

Ya Allah, tiada sesuatu pun yang dapat mencegah jika Engkau telah berkehendak untuk memberi dan 
tiada sesuatu pun yang dapat memberi jika Engkau telah berkehendak untuk mencegah dan tiada 
sesuatu pun yang dapat menolak apa yang telah Engkau laksanakan dan tiada sesuatu kemuliaan 
pun pada diri yang mempunyai kemulian akan mendapat manfaat melainkan dengan izin daripada 
Engkau (Ya Allah). 

(1 kali) 

Ya Allah! Tetapkanlah daku senantiasa dalam mengingatiMu, mensyukuriMu dan beribadah dengan 
baik kepadaMu. 

(1 kali) 

Tiada Tuhan melainkan Allah satu-satu-Nya, tiada sekutu bagi-Nya, bagi-Nya kerajaan (di langit dan 
bumi) dan bagi-Nya segala pujian, Dialah yang menghidupkan dan Dialah jua yang mematikan, dan 
Dia atas segala sesuatu itu Maha Berkuasa. 

(1 kali) 

Tiada Tuhan melainkan Allah dan kami tidak menyembah melainkan Dia semata-mata. BagiNya 
segala Nikmat dan bagiNya segala kelebihan dan baginya segala puji-pujian yang terbilang. 

(1 kali) 

Tiada Tuhan melainkan Allah. (Kami) ikhlas (dengan penuh ketaatan) dalam melaksanakan 
kehidupan beragama (Islam) semata-mata keranaNya walaupun dibenci sekelian orang-orang yang 
kafir. 

(1 kali) 







Maha Suci (Allah) yang tidak ada sesuatu pun yang mengetahui Qadar ketentuanNya melainkan Dia 
semata-mata dan (Maha Suci Allah) tidak akan sampai (memberi kesan mahupun menjejaskan) 
SifatNya yang Agung oleh orang-orang yang menyifatkan (Allah dengan sifat-sifat dusta yang mereka 
berikan tanpa berdasarkan ilmu pengetahun yang hak). 

(1 kali) 


v&jSi j&vi 

** 

Maha Suci (Allah) Tuhanku yang Maha Tinggi Lagi Maha Menjulang Tinggi Lagi Maha Memberi tanpa 
batasan had. 

(1 kali) 



Tuhan kami. Wahai Tuhan kami. 

(1 kali) 

Maha Suci Allah! 


(33 kali) 

Maha Suci Allah dengan segala puji-pujian hanya bagiNya senantiasa terlaksana selama-lamanya. 

(1 kali) 


Segala puji-pujian hanya bagi Allah! 

Segala puji-pujian hanya bagi Allah Tuhan seluruh tetap terlaksana atas segala hal keadaan dan 
dalam segala hal keadaan dan segala nikmat anugerah. 

(1 kali) 

Allah Maha Besar! 


(33 kali) 

Allah Maha Besar lagi sempurna kebesaran-Nya, dan segala puji (hanya) bagi Allah sebanyak- 
banyaknya, dan Maha Suci Allah (pada setiap masa baik) pagi dan petang 


(1 kali) 

Tiada Tuhan melainkan Allah satu-satu-Nya, tiada sekutu bagi-Nya, bagi-Nya kerajaan (di langit dan 
bumi) dan bagi-Nya segala pujian, Dialah yang menghidupkan dan Dialah jua yang mematikan, dan 
Dia atas segala sesuatu itu Maha Berkuasa. 

(1 kali) 

Dan tiada daya (upaya) dan tiada kekuatan melainkan dengan (bersandarkan pergantungan 
sepenuhnya kepada) Allah Yang Maha Tinggi Lagi Maha Agung 


(1 kali) 

